G., Dei gratia Eduensis episcopus, et Odo, filius Hugonis ducis Burgundię, omnibus cartam istam legentibus et audientibus, salutem et pacem. Ad dirimendas lites et scandalorum occasiones removendas ne deinceps suboriantur inter monachos de Maceriis et Stephanum de Sisse, et filios suos, pacem inter eos factam et ab utraque parte in presentia et audientia nostra, sicut facta est, recognitam nobis omnibus presentibus litteris notificamus, et ut firma sit in perpetuum nostris sigillis confirmavimus, anno ab incarnatione Domini M°C°XC°II° quarto Kalend. martii. Guido, dictus abbas de Maceriis, et Monachi sui partiti sunt per medium villam de Sisse cum Stephano et filiis suis, domos scilicet et homines cum tenementis eorum. Terrę vero et prata quę sunt de communione villę nec pertinent ad tenementa suorum hominum, et census, et pacagia, et justitia in hominibus qui non sunt utriusque partis eis erunt communia. Sciendum quoque est quod predictus Stephanus et filii sui nullam habebunt justitiam in hominibus illorum, excepto quod homines monacchoum tres corveias in anno facient predicto Stephano, vel heredi suo qui partem suam de Sisse habebit. Quas corveias si ea die facere non potuerint homines quam vocati erunt infra VII dies hoc facient. Si vero a predicto Stephano vel a filiis suis invitati fuerunt et infra VII dies corveias non reddiderint chatello et lege tenebuntur. Quod si homines ad reddendas corveias se presentaverint, et Stephanus vel filii sui infra VII dies eos non receperint, homines immunes erunt et liberi a chatalle simul et lege, intrante quadragesima de uno quoque manso monachorum gallinam unam accipiet. Notandum preterea quod predictus Stephanus vel heres ejus tenementum suum integre et libere possidebit, sicut possedit a tempore domini Huonis. Monachi vero helemosinam Willelmi de Sisse pacifice habebunt, V scilicet bichetos avene et II solidos et VI denarios. Porro hanc pacem laudaverunt G. dictus abbas de Maceriis et conventus de Maceriis, et predictus Stephanus et Aschericus, et Guido clericus, filii ejus eam laudaverunt, et in capitulo monachorum juraverunt tactis sacrosanctis evangeliis, quod de hac pace nunquam resilient. Hanc pacem laudavit uxor Stephani, Damerons, ad portam abbatię. Hujus rei testes sunt hii qui hoc audierunt et viderunt et in capitulo monachorum fuerunt: Guido, abbas de Buxeria; Arnulphus de Orches; Gauterus de Curbertaut; Lebaudus Jeremias; Duho de Marrigne; Guichardus de Melice; Gilo de Porta; Odo Bretelas; Hugo prepositus de Gerge; Guido Albus de Marrigne; Petrus de Curcellis. Hanc pacem laudaverunt Richardus et Petrus, filii predicti Stephani, et apud Sisse juraverunt tactis sacrosanctis Evangeliis quod nec ipsi aliquam de hac pace resilierunt. Testes sunt hii: G. abbas de Buxeria; Arnulphus de Orches; Duho de Marrigne; Gilo de Porta; Guichardus de Melice; Odo Bretelas et Bartholomeus, filius ejus; Arnulphus et Falco canonicus et Hugo, miles, fratres sui. Hugo clericus de Saxona; Petrus de Curcellis; Hugo, filius ejus; Johannes de Bocho Terri, Guiardus, Bisordus, Hugo, prepositus de Gerge. Hoc laudaverunt apud Gerge Libaudus et Girardus, filii predicti Stephani. Testes sunt Abricus et Vaudinus, monachi de Maceriis; Bertaudus, sacerdos de Gerge, Gilo de Porta.